wickkiey/tamil-wikipedia-chunked huggingface dataset:
# நர்மதா சந்திர ராய்

**நர்மதா சந்திர ராய்** (*Narmada Chandra Roy*) இந்தியாவைச் சேர்ந்த ஓர் அரசியல்வாதியாவார். புரட்சிகர சோசலிச கட்சியில் உறுப்பினராக இருந்தார். மேற்கு வங்காள மாநிலத்தின் தெற்கு தினச்பூர் மாவட்டத்தில் உள்ள குசுமாண்டி தொகுதியில் போட்டியிட்டு ஏழு முறை சட்டமன்ற உறுப்பினராக இருந்துள்ளார். .  
சதீந்திரநாத் ராய்க்கு 1956 ஆம் ஆண்டு மார்ச் 5 ஆம் தேதி பிறந்த இவர் ஒரு பட்டதாரி ஆவார்.  
நர்மதா சந்திர ராய் 1987, 1991, 1996, 2001, 2006 , 2011 மற்றும் 2016 ஆம் ஆண்டுகளில் குசுமாண்டி தொகுதியிலிருந்து மேற்கு வங்க சட்டமன்றத்திற்குத் தேர்ந்தெடுக்கப்பட்டார்.
# மதன் மோகன் மகதோ

**மதன் மோகன் மகதோ** (*Madan Mohan Mahato*) இந்தியாவைச் சேர்ந்த ஓர் அரசியல்வாதியாவார். 1927 ஆம் ஆண்டு சனவரி மாதம் 2 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் இவர் உறுப்பினராக இருந்தார்.  
மகதோ 2 ஜனவரி 1927 ஆம் ஆண்டு சனவரி மாதம் 2 ஆம் தேதியன்று புருலியா மாவட்டம் அகர்தி கிராமத்தில் சாய்ராம் மகதோவின் மகனாகப் பிறந்தார். ஊல்முரா எச். இ பள்ளியில் படித்தார். அடுத்த 1972 ஆம் ஆண்டில் நடைபெற்ற மேற்கு வங்க சட்டமன்றத் தேர்தலில் 14,220 வாக்குகள் (57.28%) பெற்று காசிபூர் தொகுதியைத் தக்கவைத்துக் கொண்டார்.  
1991 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் ஊரா தொகுதியில் மகதோ போட்டியிட்டு 25,439 வாக்குகள் (27.74%) பெற்று இரண்டாவது இடத்தைப் பிடித்தார்.
# திருப்பாற்கடல் கிருஷ்ணசுவாமி கோயில்

**திருப்பாற்கடல் கிருஷ்ணர் கோயில்** (**திருப்பாற்கடல் கிருஷ்ணசுவாமி கோயில்**) இந்தியாவின் கேரளாவில் உள்ள திருவனந்தபுரத்தில் உள்ள கீழ்பேரூர் கிராமத்தில் அமைந்துள்ள விஷ்ணுவுக்கான (கிருஷ்ணனாக வணங்கப்படும்) கோயிலாகும். இது பழமையான இந்துக் கோயில்களில் ஒன்றாகும்.
# திருப்பாற்கடல் கிருஷ்ணசுவாமி கோயில்

## மூலவர்

இங்குள்ள மூலவர் விஷ்ணு நான்கு கைகளுடன் உள்ளார். கைகளில் சங்கு, சுதர்சன சக்கரம், துளசி மாலையுடன் கூடிய தாமரை ஆகியவற்றுடன் உள்ளார்.
# திருப்பாற்கடல் கிருஷ்ணசுவாமி கோயில்

## வரலாறு

மூலவரான கிருஷ்ணன் (திருப்பல்கடல் பட்டாரகர்) சங்க காலத்தில் இந்த இடத்தை ஆண்டுவந்த ஆய் குடும்பத்தின் குல தெய்வம் ஆவார். இராஜ்ஜியமும் அந்தக் குடும்பத்தாரும் வேணாடு கீழ்பேரூர் ஸ்வரூபம் என்று அழைக்கப்பட்டனர். பன்னிரண்டு ஆழ்வார்களின் வரிசையில் ஏழாவது ஆழ்வாராகக் கருதப்படுகின்ற குலசேகர ஆழ்வார் இக்கோயிலைப் புதுப்பித்ததாக நம்பப்படுகிறது. இருப்பினும்108 *திவ்ய தேசங்களில்* இத்தலமானது குறிப்பிடப்படவில்லை. இந்த கோயில் தொடர்பான புராணக்கதைகள் தமிழகம் மற்றும் தற்போது கேரளா என்று அழைக்கப்படும் மாநிலத்தை ஆண்ட பேரரசுகள் மற்றும் சாம்ராஜ்யங்களுடன் நெருக்கமாகப் பின்னிப்பிணைந்துள்ளன. மேலும், இந்தக் கோயிலின் வரலாறு சேர, சோழப் பேரரசுகளுடனும், வேணாடு மற்றும் திருவிதாங்கூர் சாம்ராஜ்யங்களுடனும் நெருக்கமாகத் தொடர்புடையது.
# திருப்பாற்கடல் கிருஷ்ணசுவாமி கோயில்

## கட்டிடக்கலை

இக்கோயில் பழங்கால திராவிட பாணியில் கட்டப்பட்டதாகும். பரபிரம்மத்தின் இருப்பைக் குறிக்கும் வட்ட வடிவ கருவறையின் வெளிப்புறத்தில் கர்ப்பகிரகத்தின் வெளிப்புறச் சுவரில் பிரம்மாவும் சிவனும் உள்ளனர். 12 ராசிகளைக் குறிக்கும் வகையில் அமைந்து அது 3 ஆல் (திரிமூர்த்தி) பெருக்கப்படும் நிலையைச் சுட்ட , கருவறையின் மேற்கூரை 12 மரத்துண்டுகளில் செதுக்கப்பட்ட 36 ராஃப்டர்களால் அமைக்கப்பட்டுள்ளது. இவ்வகையில் இது ஆதி பராசக்தியின் பீடங்களின் எண்ணிக்கையான 108ஐக் குறிக்கிறது. க்கோயிலின் மறுசீரமைப்புடன் கொல்லம் சகாப்தம் தொடங்கியதாகவும் நம்பப்படுகிறது.  
கோயில் வளாகத்தில் கருங்கல் சுவர்கள் உள்ளன. கிழக்கு வாசல் வழியாக உள்ளே வரும்போது நீண்ட கருங்கள் அடித்தளம் உள்ளது. மூலவரின் வலது புறத்திலும், முன் புறத்திலும், சற்று உயரத்தில் கூத்தம்பலம் சரியான அளவீட்டுடன் உள்ளது. அருகில் ஆணைக்கொட்டில் உள்ளது. வழக்கமான அமைப்பில் பெல்லிக்காலு, முதன்மை நுழைவாயிலுக்கு முன்பாக உள்ளது. இதன் வழியாக உள் பகுதிகளுக்குச் செல்ல முடியும். நமஸ்கார மண்டபத்தின் நான்கு பக்கங்களிலும் மரத் தூண்கள் உள்ளன, மேலும் நான்கு கல் தூண்கள் சோபானத்தை எதிர்கொள்ளும் இரண்டு கல் வேலைப்பாடுகளுடன் உள்ளன. சதுர வடிவ செப்பு ஓடுகளால் வேயப்பட்ட கூரை உள்ளது. பார்வதி மடியில் அமர்ந்திருக்கும் சிவனின் சிற்பம்உள்ளது. தொடர்ந்து சிறிய விநாயகர், முருகன் நந்தி ஆகியவை உள்ளன. எதிரில் நான்கு கைகளுடன் விஷ்ணுவின் சிற்பம் சக்கரம், சங்கு, தாமரை ஆகியவற்றுடன் உள்ளது. அவருக்கு ஒருபுறம் ஸ்ரீதேவியும் மறுபுறம் பூதேவியும் உள்ளனர். கருவறை வட்ட வடிவில் உள்ளது. சுவர் முழுக்க கிருஷ்ணலீலை சிற்பங்கள் உள்ளன.
# கேசவ் மகராச்

**கேசவ் மகராச்** (*Keshav Maharaj*, பிறப்பு: 7 பெப்ரவரி 1990) ஒரு தென்னாப்பிரிக்கத் தொழில்-முறைத் துடுப்பாட்ட வீரர். இவர் தென்னாப்பிரிக்கத் தேசிய அணியில் தேர்வு, பன்னாட்டு ஒருநாள், பன்னாட்டு இருபது20 துடுப்பாட்டப் போட்டிகளில் விளையாடி வருகிறார். இவர் தற்போது வரையிடப்பட்ட நிறைவுப் போட்டிகளில் துணைத்தலைவராக விளையாடுகிறார்.  
இவர் ஓர் இடது-கை வழமைச் சுழல் பந்துவீச்சாளரும், கீழ்-மட்ட மட்டையாட்ட வீரரும் ஆவார். இவத் தனது முதலாவது முதல்-தரப் போட்டியை உள்ளூர் குவாசூளு-நட்டால் அணிய்க்காக 2006 இல் விளையாடினார். 2016 நவம்பரில் தென்னாப்பிரிகாவுக்காக தேர்வுப் போட்டிகளில் விளையாடத் தொடங்கினார்.  
2021 செப்டம்பரில், முதல் தடவையாக தென்னாப்பிரிக்க ஒருநாள் அணியின் தலைவராக இலங்கைக்கு எதிரான போட்டியில் விளையாடினார். அதே காலப்பகுதியில் இலங்கைக்கு எதிரான இ20ப போட்டியிலும் தலைமைப் பொறுப்பில் விளையாடினார்.
# கேசவ் மகராச்

## வாழ்க்கைக் குறிப்பு

கேசவ் மகராச் டர்பன் நகரில் ஆத்மானந்த் மகராச், காஞ்சனமாலா ஆகியோருக்கு 1990 பெப்ரவரி 7 இல் பிறந்தார். கேசவின் பெற்றோரின் பெற்றோர் இந்தியாவில் உத்தரப்பிரதேசம்|உத்தரப்பிரதேசத்தில்]] பிறந்து 1874 இல் தென்னாப்பிரிக்காவில் குடியேறியவர்கள். தந்தை ஆத்மானந்த் குவசூலு-நத்தால் துடுப்பாட்ட அணியில் இலக்குக் காப்பாளராக விளையாடினார்.
# துப்பனத்துக்காவு

**துப்பனத்துக் காவு** இந்தியாவில் கேரள மாநிலத்தில் உள்ள ராஜராஜேஸ்வரிக்கான கோயிலாகும். இது ஒரு இந்து கோவில் ஆகும். இக்கோயில்கேரளாவின் வாழமுட்டம் என்ற இடத்தில் அமைந்துள்ளது.
# துப்பனத்துக்காவு

## மூலவர்

ராஜ ராஜேஸ்வரி இப்பகுதியில் மிகவும் பிரபலமான தெய்வங்களில் ஒன்றாகக் கருதப்படுகிறது. அவர் இக்கோயிலின் மூலவர் ஆவார்.தென்னிந்தியா முழுவதிலுமிருந்து பக்தர்கள் அவரை வந்து வழிபடுகிறார்கள்.
# துப்பனத்துக்காவு

## திருவிழா

இக்கோயிலின் முக்கிய திருவிழா பாதம் உதய பொங்கல் மேடம் (ஏப்ரல்-மே) மாதத்தில் இக்கோயிலில் நடைபெறுகிறது.
# விய்யத் தேவி கோயில்

விய்யத் தேவி கோயில் இந்தியாவில், கேரள மாநிலத்தில் கரியவட்டம் அருகில் விய்யத்தில் அமைந்துள்ள தேவி கோயிலாகும். புகழ்பெற்ற இக்கோயில் விய்யத் தேவி சேத்திரம் என்றழைக்கப்படுகிறது. சரஸ்வதி சாமுண்டேஸ்வரி கோயில் என்றும் அழைக்கின்றனர்.
# விய்யத் தேவி கோயில்

## விழாக்கள்

இக்கோயில் 'மாங்கல்ய பூஜை', 'சர்வாபிஷ்ட சித்தி பூஜை', 'சரஸ்வதி பூஜை', ஆயில்ய பூஜை, 'சந்தான சௌபாக்ய கணபதி ஹோமம்' போன்றவற்றுக்கு மிகவும் புகழ் பெற்றதாகும்.
# உலகம்மை

**உலகம்மை** (*Ulagammai*) என்பது 2023 இல் வெளியான இந்தியத் தமிழ் நாடகத் திரைப்படமாகும். இப்படத்தை வி. ஜெயப்பிரகாசு இயக்கி தயாரித்திருந்தார். கௌரி ஜி. கிசன், வெற்றி மித்ரன் ஆகியோர் முக்கிய வேடங்களில் நடித்திருந்தனர். தமிழ் எழுத்தாளர் சு. சமுத்திரம் எழுதிய *ஒரு கோட்டுக்கு வெளியே* என்ற நாவலை அடிப்படையாகக் கொண்டது. இத்திரைப்படம் 2023 செப்டம்பர் 22 அன்று வெளியானது.  
திரைப்படம் திரையரங்குகளில் வெளியிடப்படுவதற்கு ஓராண்டுக்கு முன்பே படத்தின் பின்னணி இசையை வெளியிட்டு கவனத்தை ஈர்த்தது. இப்படம் தமிழ்த் திரைப்படங்களில் இதுபோன்ற முதல் முயற்சியைக் குறிக்கிறது.
# உலகம்மை

## நடிகர்கள்

- உலகம்மையாக கௌரி கிசன்
- லோகநாதனாக வெற்றி மித்ரன்
- அருணாவாக பிரணவ்
- மாரிமுத்து நாடாராக ஜி. மாரிமுத்து
- பலவேசம் நாடாராக ஜி. எம். சுந்தர்
- அருள்மணி
- கந்தராஜ்
- சாமி
- ஜேம்ஸ்
# உலகம்மை

## தயாரிப்பு

முன்னதாக *சாதி சனம்* (1997), *காதல் எஃப்எம்* (2005) ஆகிய படங்களை இயக்கிய இயக்குநர் வி. ஜெயபிரகாஷ், *குச்சி ஐஸ்* என்ற தனது திரைப்படத்திற்கு பிந்தைய தயாரிப்புப் பணிகளை தாமதப்படுத்தி, 2021 இன் தொடக்கத்தில் *உலகம்மை படத்தைத்* தொடங்கினார். தமிழ் எழுத்தாளர் சு. சமுத்திரத்தின் உரிமையைக் கொண்டுவந்தார். சமுத்திரத்தின் *ஒரு கோட்டுக்கு வெளியே* பிரபல நாவலை எழுத்தாளர் மனைவியிடமிருந்து பெற்று, கதையைச் சுற்றி ஒரு திரைக்கதையை உருவாக்கினார். கௌரி கிசன் முக்கிய வேடத்தில் நடித்தார். இளையராஜா படத்தின் இசையமைப்பாளராக ஒப்பந்தம் செய்யப்பட்டார். இப்படத்தின் படப்பிடிப்பு சூலை 2021 இல் திருநெல்வேலியில் தொடங்கியது. படத்தின் தயாரிப்பு ஏப்ரல் 2022 இல் நிறைவடைந்தது
# உலகம்மை

## வரவேற்பு

இப்படம் 2023 செப்டம்பர் 22 அன்று தமிழ்நாட்டில் உள்ள திரையரங்குகளில் வெளியிடப்பட்டது. *மாலை மலரின்* ஒரு விமர்சகர், திரைப்படம் "ஒரு பெண்ணின் வாழ்க்கையில் முக்கியமான கதை" என்று குறிப்பிட்டு கலவையான விமர்சனத்தை அளித்தார். மின்னம்பலத்தைச் சேர்ந்த ஒரு விமர்சகர், படத்தில் இளையராஜாவின் பணியைப் பாராட்டினார்.
# மாண்ட் ஆறு

**மாண்ட் ஆறு** , அல்லது மொண்ட் ஆறு ஈரான் நாட்டின் தென் மேற்குப் பகுதியின் பாருசு மாகாணம் மற்றும் புசீர் மாகாணங்களில் பாயும் ஆறாகும். இந்த ஆறு பாருசு மாகாணத்தில் அமைந்துள்ள, சீராசு நகரத்தின் மேற்குப் பகுதியில் உருவாகி புசீர் மாகாணத்தின் வழியாகப் பாய்ந்தோடி பாரசீக வளைகுடாவில் கலக்கிறது.
# கோரோட்

**கோரோட்** *(CoRoT)* என்பது 2006 முதல் 2013 வரை இயங்கி வந்த ஒரு விண்வெளி தொலைநோக்கி ஆகும். பயணத்தின் இரண்டு நோக்கங்கள் குறுகிய வட்டணை அலைவு நேரங்களைக் கொண்ட சூரியனுக்கு அப்பாற்பட்ட புறக்கோள்களைத் தேடுவது , குறிப்பாக பெரிய புவியளவு கோள்களைத் தேடுவது விண்மீன்களில் சூரியனைப் போன்ற நிலநடுக்க அலைவு<nowiki/>களை உள்ளவற்றை வான்நிலநடுக்கவியல் வழி அளவிடுவதும் ஆகும். ஐரோப்பிய விண்வெளி நிறுவனம் (எசா), பிற பன்னாட்டுப் பங்காளிகளுடன் இணைந்து பிரெஞ்சு விண்வெளி நிறுவனம் இந்தத் திட்டத்தை வழிநடத்தியது.  
குறிப்பிடத்தக்க கண்டுபிடிப்புகளில் ஒன்று 2009 இல் கண்டுபிடிக்கப்பட்ட கோரோட் - 7பி எனும் புறக்கோள் ஆகும் , இது ஒரு பாறை அல்லது பொன்ம(உலோக) ஓங்கலான உட்கூறைக் கொண்ட முதல் புறக்கோளாகும்.  
2007, ஜனவரி 18 அன்று சோயுசு 2.1b ஏவூர்தியில் இருந்து 2006, டிசம்பர் 27 அன்று 14:28:00 மணிக்கு கோரோட் ஏவப்பட்டது. தொடர்ந்து , 2007 பிப்ரவரி 2 அன்று அறிவியல் தரவுகளைத் திரட்டத் தொடங்கியது. சூரியனுக்கு வெளியே உள்ள புறக்கோள்களைக் கண்டறிவதற்காக அனுப்பப்பட்ட முதல் விண்கலம் இது ஆகும் , இது கெப்ளர் மற்றும் டெஸ் போன்ற மேம்பட்ட ஆய்வுகளுக்கு வழி வகுத்தது. தனது முதல் சூரியனுக்கு வெளியே உள்ள கோரோட் - 1பி புறக்கோளை நோக்கீடுகள் தொடங்கி 3 மாதங்களுக்குப் பிறகு மே 2007 இல் கண்டறிந்தது. விண்கல நடவடிக்கைகள் முதலில் ஏவப்பட்டதிலிருந்து 2.5 ஆண்டுகள் வரை மட்டும் திட்டமிடப்பட்டது , ஆனால் செயல்பாடுகள் 2013 வரை நீட்டிக்கப்பட்டன. 2012, நவம்பர் 2, அன்று , கோரோட் ஒரு கணினி செயலிழப்பைச் சந்தித்தது. பிறகு, அதன் தொலைநோக்கியிலிருந்து எந்த தரவையும் மீட்டெடுக்க இயலவில்லை. முயற்சிகள் தோல்வியடைந்தன. எனவே 24 ஜூன் 2013 அன்று கோரோட் ஓய்வு பெற்றதாகவும் , வளிமண்டலத்தில் எரியும் வகையில் வட்டணை உயரம் குறைக்கப்படும் என்றும் அறிவிக்கப்பட்டது.
# ஜெயபதக சுவாமி

**ஜெயபதக சுவாமி** ( *Jayapataka Swami* ) (பிறப்பு; ஏப்ரல் 9, 1949 ) ஒரு வைணவ சுவாமியும் அகில உலக கிருஷ்ண பக்திக் கழகத்தின் மதத் தலைவரும் ஆவார். இவர் பக்திவேதாந்த சுவாமி பிரபுபாதாவின் மூத்த சீடர் ஆவார். 2004 இல் இவர் ஆரம்ப ஆன்மீக குருக்களில் ஒருவராக இருந்தார், ( இஸ்கான் குருக்கள் ),
# சவுதி உணவு மற்றும் மருந்து ஆணையம்

**சவுதி உணவு மற்றும் மருந்து ஆணையம்** (*Saudi Food and Drug Authority*) என்பது சவூதி அரேபியா இராச்சியத்திற்கான ஒரு சுயாதீன அமைப்பாகும். தேசத்திற்கான உணவு மற்றும் மருந்து பாதுகாப்பை உறுதி செய்வதை இவ்வமைப்பு நோக்கமாகக் கொண்டுள்ளது.  
ஆணையம் 2003 ஆம் ஆண்டு ஆகத்து மாதம் 29 ஆம் தேதியன்று நிறுவப்பட்டது. சவுதி சுகாதார அமைச்சகம் மருந்துகளை ஒழுங்குபடுத்துவதற்கான பொறுப்பை இவ்வமைப்பிற்கு வழங்கியுள்ளது. சவுதி உணவு மற்றும் மருந்து ஆணையம் பிராந்தியத்தில் உள்ள மாநிலங்களில் செல்வாக்கு மிக்க ஓர் அமைப்பாகச் செயல்படுகிறது.
# சவுதி உணவு மற்றும் மருந்து ஆணையம்

## ஆங்கில மொழி வெளியீடு

2016 ஆம் ஆண்டில், ஆணையத்தின் உறுப்பினர்களும் பிறரும், ஆத்திரேலியா, சிங்கப்பூர் மற்றும் கனடாவில் உள்ள ஒப்பிடக்கூடிய சிறந்த நடைமுறைகளுடன் ஆணையத்தை ஒப்பிட்டு ஒரு ஆய்வை வெளியிட்டனர்.
# சவுதி உணவு மற்றும் மருந்து ஆணையம்

## பன்னாட்டு ஒப்பந்தங்கள்

உணவு மற்றும் மருந்து நிர்வாக அமைப்பு சவுதி உணவு மற்றும் மருந்து ஆணையத்துடன் ஒப்பந்தம் செய்துள்ளது.
# கோபால சந்திர பிரகராஜ்

**கோபால சந்திர பிரகராஜ்** (*Gopala Chandra Praharaj*) (27 செப்டம்பர் 1874 - 16 மே 1945) ஒடிய எழுத்தாளர் ஆவார். and explains the origin, development and use of the words. இவர் *பூர்ணச்சந்திர ஒடியா பாஷகோஷா*வின் தொகுப்பாளராக அறியப்பட்டவர்.இவர் உரைநடைகளில் தனது படைப்புகளால் ஒடியா இலக்கியத்திற்கும் குறிப்பிடத்தக்க பங்களிப்பை வழங்கினார். தொழில் ரீதியாக ஒரு வழக்கறிஞரான பிரகராஜ், 20 ஆம் நூற்றாண்டின் முற்பகுதியில் சமகால ஒடிசாவின் சமூக, அரசியல் மற்றும் கலாச்சார பிரச்சினைகள் குறித்து *உத்கல் சாகித்யா*, *ரசசக்ரா*, *நபபாரதம்* மற்றும் *சத்ய சமாச்சார்* போன்ற பத்திரிகைகளில் பல அங்கதம் மற்றும் பகுப்பாய்வுக் கட்டுரைகளை எழுதினார்.
# கோபால சந்திர பிரகராஜ்

## ஆரம்ப கால வாழ்க்கை

பிரகராஜ் 27 செப்டம்பர் 1874 அன்று கட்டக் மாவட்டத்தில் உள்ள சித்தேசுவர்பூரில் ஒரு உயர்குடி ஜமீந்தார் பிராமண குடும்பத்தில் பிறந்தார். தனது மெட்ரிகுலேஷன் படிப்பை ராவென்ஷா கல்லூரியில் முடித்தார். பின்னர் கட்டக்கிலுள்ள ராவன்ஷா கல்லூரியில் பயின்ற இவர் கொல்கத்தா பல்கலைக்கழகத்தில் சட்டம் பயின்று, 1902ல் வழக்கறிஞரானார்.
# சங்காட்டு பகவதி கோயில்

**சங்காட்டு பகவதி கோயில்,** இந்தியாவின் கேரளாவில் கல்லம்பலத்தில் உள்ளது. இது ஒரு இந்து மதக் கோயிலாகும். இக்கோயிலின் மூலவர் கண்ணகி ( பார்வதி ) ஆவார்.  
இக்கோயிலில் கும்பம் (பிப்ரவரி-மார்ச்) மாதத்தில் வரும் பரணிஒரு சிறப்பு நாளாகக் கருதப்பட்டு, பிரமாண்டமான முறையில் கொண்டாடப்படுகிறது. சங்கத்து தேசத்தின் வரலாற்றால் ஈர்க்கப்பட்டு 'முகிலன்' என்ற நூலை. இந்த இடத்தைப் பூர்வீகமாகக் கொண்ட தீபு எழுதியுள்ளார்.
# சங்காட்டு பகவதி கோயில்

## வரலாறு

கண்ணகியை மணந்த கோவலன். புகாரில் வைசிய சமூகத்தைச் சேர்ந்த பணக்கார வணிகரின் மகன் ஆவார். கோவலன் ஒருநடனப் பெண்மணியான மாதவியைச் சந்தித்து உறவுகொண்டு, தன் செல்வம் முழுவதையும் அவளுக்காகச் செலவிட்டான். கடைசியில் பணல்லாமல் போன கோவலன் தன் தவறை உணர்ந்து, மனைவி கண்ணகியிடம் திரும்பிச் சென்றான். கண்ணகியின் தன் விலையுயர்ந்த சிலம்புகளை விற்று, மதுரையில் வாணிபம் செய்து, தன் செல்வத்தைத் திரும்பப் பெற நினைத்தான் கோவலன்.  
மதுரையை பாண்டிய மன்னன் முதலாம் நெடுஞ்செழியன் ஆண்டு வந்தான். கோவலன் அந்தச் சிலம்பைகொலுசை விற்க முயன்றபோது, அது அரசியின் திருடப்பட்ட சிலம்பு எனத் தவறாகக் கருதப்பட்டது. கோவலன் திருடியதாகக் குற்றம் சாட்டப்பட்டு, விசாரணை எதுவுமின்றி தலை துண்டிக்கப்பட்டான். இதுபற்றி கண்ணகிக்கு தெரிவிக்கப்பட்டதும், அவள் கோபமடைந்து, தன் கணவன் குற்றமற்றவன் என்பதை அரசனிடம் நிரூபிப்பதற்காகப் புறப்பட்டாள்.  
கண்ணகி மன்னனின் அரசவைக்கு வந்து, கோவலனிடம் இருந்து கைப்பற்றப்பட்ட சிலம்பை உடைத்தாள். அதில் மாணிக்கங்கள் இருப்பதைக் காட்டினாள். ராணியின் சிலம்பில் முத்துக்கள் இருந்தன. தவறை உணர்ந்த மன்னன், நீதி தவறியதால் அவமானத்தில் தற்கொலை செய்துகொண்டான். மதுரை மாநகரம் முழுவதும் தீப்பற்றி எரியும்படி கண்ணகி சாபமிட்டாள். பாண்டியர்களின் தலைநகர் எரிந்து, பெரும் இழப்பு ஏற்பட்டது. சிவபெருமானின் வேண்டுகோளின்படி, அவள் அமைதியாகி, பின்னர், முக்தி அடைந்தாள்.
# சங்காட்டு பகவதி கோயில்

## திருவிழாக்கள்

இங்கு மலையாள மாதkன மேடத்தில் (ஏப்ரல்-மே) உத்திரம் நட்சத்திரத்தில் கோவிலை சுற்றி ஆண்டுதோறும் ஆயிரக்கணக்கான பெண்கள் கூடி பொங்கல் படைக்கும் பொங்கலா திருவிழா, ஒவ்வொரு ஆண்டும் திருவோண தினத்தன்று கோயில் வளாகத்தில் ஓணவிழா உள்ளிட்ட விழாக்கள் கொண்டாடப்படுகின்றன.
# சங்காட்டு பகவதி கோயில்

## பேருந்து வசதி

திருவனந்தபுரம் மற்றும் கொல்லத்தில் இருந்து கோயிலை எளிதில் அடைய அடிக்கடி பேருந்து வசதிகள் உள்ளன.
# கோரோட்-5

இந்த விண்மீன் சூரியனின் ஆரம் போல சுமார் 116% மடங்கு ஆகவும் , சூரியனின் பொருண்மையைப் போல சுமார் 101% மடங்கு ஆகவும் இருப்பதாக அறிக்கைகள் தெரிவிக்கின்றன.  
இந்த விண்மீன் சூரியனை விட சற்று பெரியதாகவும் வெப்பமாகவும் இருக்கும் ஒரு முதன்மை வரிசை F வகை விண்மீனாகும்.
# கோரோட்-5

## கோள் அமைப்பு

இந்த விண்மீனைக் கோரோட் - 5பி எனும் புறக்கோள் சுற்றுகிறது என்று அந்த அறிவிப்பு கூறுகிறது. கோரோட் - 5பி கண்டுபிடிப்பு கோரோட் திட்டத்தின் மூலம் விண்மீன் கடப்பு முறையைப் பயன்படுத்தி நிகழ்த்தப்பட்டது.
# பெடோயின் மக்கள்

| region5 =
| pop5 = 1,300,000
| region6 =
| pop6 = 1,300,000
| footnotes = Source for regions with significant population:
| ref6 =
| region8 =
| pop8 = 1,000,000–1,500,000
| ref8 =
| region9 =
| pop9 = 1,000,000
| ref9 =
| region12 =
| pop12 = 700,000
| region13 =
| pop13 = 500,000
| ref13 =
| region16 =
| pop16 = 300,000
| ref16 =
| region18 =
| pop18 = 220,000
| ref18 =
| region23 =
| pop23 = 50,000–60,000
| ref23 =
| langs =பெரும்பான்மை: அரபு மொழி (பெடோயின் அரபு வட்டார வழக்கு)
சிறுபான்மை:மெக்ரி மொழி
| rels = பெரும்பான்மையாக சுன்னி இசுலாம்
| related = அரேபியர்கள் மற்றும் ஆபிரிக்க-ஆசிய மொழிகள் பேசுபவர்கள்
| group = பெடோயின்
| native_name =  
| native_name_lang = ar
}}
வாழும் பெடோயின் மக்கள் ஆண்டு, 1967]]  
பெடோயின் மக்கள், ஆண்டு 1950]]
**பெடோயின் மக்கள்** (*Bedouin*, *Beduin* அல்லது *Bedu*) பாலைவனப் பகுதிகளில் கால்நடைகள் மேய்க்கும் நாடோடிப் பழங்குடி மக்கள் ஆவர். இம்மக்கள் வட ஆப்பிரிக்கா, அரேபிய தீபகற்பம், மெசொப்பொத்தேமியா மற்றும் லெவண்ட் பகுதிகளில் வாழ்கின்றனர்.பெடோயின்களின் தாயகம் சிரிய பாலைவனம் மற்றும் அரேபியப் பாலைவனம் ஆகும். ஏழாம் நூற்றாண்டில் இசுலாம் பரவிய பிறகு மேற்கு ஆசியா மற்றும் வட ஆப்பிரிக்கா பெடோயின் மக்கள் பரவலாகப் பரவி வாழ்கின்றனர். பெடோயின் என்ற ஆங்கிலச் சொல்லிற்கு "பாலைவனத்தில் வசிப்பவர்" என்று பொருள்படும். இம்மக்கள் வரலாற்று ரீதியாக ஒட்டகங்கள் மற்றும் ஆடுகளை மேய்ப்பவர்களாக உள்ளனர். பெடோயின்களில் பெரும்பான்மையானவர்கள் இஸ்லாத்தை கடைபிடிக்கின்றனர். இருப்பினும் வளமான பிறை பிரதேசங்களில் சிறிய அளவில் கிறிஸ்தவத்தை கடைபிடிக்கின்றனர்.
நவீன நகர்ப்புற வாழ்க்கை முறைக்காக பல பெடோயின்கள் தங்கள் நாடோடி மற்றும் பழங்குடி மரபுகளை கைவிட்டாலும், மற்றவர்கள் பாரம்பரிய ஆயர் குல அமைப்பு, பாரம்பரிய இசை, கவிதை, நடனங்கள் மற்றும் பல கலாச்சார நடைமுறைகள் போன்ற பாரம்பரிய பெடோயின் கலாச்சாரத்தைத் தக்க வைத்துக் கொள்கிறார்கள். நகரமயமாக்கப்பட்ட பெடோயின்கள் பெரும்பாலும் கலாச்சார விழாக்களை ஏற்பாடு செய்கிறார்கள். அதில் அவர்கள் மற்ற பெடோயின்களுடன் கூடி பல்வேறு பெடோயின் மரபுகளைப் பற்றி கற்றுக்கொள்கிறார்கள்- அவைகளில் ஒட்டகச் சவாரி, கவிதை வாசிப்பு மற்றும் பாரம்பரிய வாள் நடனங்கள் முதல் பாரம்பரிய கருவிகளை வாசிப்பது மற்றும் பாலைவனங்களின் கூடாரங்களை அமைத்தல் ஆகும்.
# பெடோயின் மக்கள்

## சமூகம்

கால்நடைகள் மேய்க்கும் நாடோடி வாழ்க்கை நடத்தும் பெடோயின் மக்கள் வீரம், விருந்தோம்பல், குடும்பத்திற்கு விசுவாசம் மற்றும் வம்சாவளியின் பெருமை கொண்டுள்ளனர். பெடோயின் பழங்குடியினர் ஒரு அரசாங்கம் அல்லது பேரரசு போன்ற ஒரு மைய சக்தியால் கட்டுப்படுத்தப்படவில்லை. மாறாக பழங்குடி தலைவர்களால் வழிநடத்தப்பட்டனர். சில தலைவர்கள் தங்கள் அதிகாரத்தை பாலவனச் சோலைகளை மையப்படுத்தினர். அங்கு வணிகர்கள், பெடோயின் பழங்குடியினரால் கட்டுப்படுத்தப்பட்ட பிரதேசத்தின் வழியாக வர்த்தகத்தை ஏற்பாடு செய்வார்கள். வளங்கள் ஏராளமாக இருக்கும்போது, பல பெடோயின் மக்களின் கூடாரங்கள் ஒன்றாகப் பயணிக்கும். இந்த குழுக்கள் சில சமயங்களில் ஆணாதிக்க பரம்பரையால் இணைக்கப்பட்டுள்ளது. பெடோயின் பழங்குடிகளில் பல பிரிவுகள் உள்ளது.
# ஒ.டி.சி. அனுமன் கோயில், பாளையம்

**ஒ.டி.சி. அனுமான் கோயில் அல்லது அதிகாரிகள் பயிற்சி மைய அனுமான் கோயில்,** இந்தியாவில் கேரளாவில் அதிக பக்தர்கள் செல்கின்ற அனுமன் கோயில்களில் ஒன்றாகும். இக்கோயில் திருவனந்தபுரத்தின் மையப்பகுதியில் உள்ள பாளையத்தில் அமைந்துள்ளது.
# ஒ.டி.சி. அனுமன் கோயில், பாளையம்

## வரலாறு

மார்த்தாண்ட வர்மாவின் ஆட்சிக்குப் பிறகு, திருவிதாங்கூரின் தலைநகரம் பத்மநாபபுரத்திலிருந்து திருவனந்தபுரத்திற்கு இடமாற்றம் செய்யப்பட்டது. ஆரம்பத்தில், நாயர் படையின் தலைமையகம் பழைய தலைநகரில் இருந்து புதிய இடத்திற்கு மாற்றப்பட்டது. தொடர்ந்து அது கொல்லத்திற்கு மாற்றப்பட்டு, மறுபடியும் திருவனந்தபுரத்திற்கு கொண்டு வரப்பட்டது. நாயர் வீரர்கள் தம்முடன் தம் பல தெய்வங்களை திருவனந்தபுரத்திற்கு கொண்டு வந்தனர். நாயர் படைப்பிரிவின் குதிரைப்படையினர் பழவங்காடி மற்றும் பாளையம் கோவில்களின் விநாயகர் சிலைகளை கொண்டு வந்தனர். அதே காலகட்டத்தில் அனுமனை திருவனந்தபுரத்திற்கு கொண்டு வந்தனர். இக்கோயில் இராணுவ வளாகத்தில் இருப்பதால் இக்கோயில் OTC (அதிகாரிகள் பயிற்சி முகாம்) அனுமன் கோவில் என்று அழைக்கப்படுகிறது.
# ஒ.டி.சி. அனுமன் கோயில், பாளையம்

## மூலவர், துணைத்தெய்வங்கள்

இக்கோயிலில் மூலவராக அனுமன் உள்ளார். இங்கு சிவன், கணபதி, நாக தெய்வங்கள் மற்றும் யோகேஸ்வரன் ஆகிய துணைத்தெய்வங்கள் உள்ளன.
# ஒ.டி.சி. அனுமன் கோயில், பாளையம்

## நிர்வாகம்

இக்கோயில் தற்போது திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது.
# தைக்காடு தர்ம சாஸ்தா கோயில், திருவனந்தபுரம்

**தைக்காடு தர்ம சாஸ்தா கோயில்,** இந்தியாவில் கேரள மாநிலத்தில் திருவனந்தபுரம் நகரில் தைக்காடு என்னுமிடத்தில் அரசு மாதிரிப்பள்ளிக்கும் அரசு கலைக்கல்லூரிக்கும் அருகில் அமைந்துள்ளது. இந்தப் பழமையான இந்து கோயிலின் மூலவர் தர்ம சாஸ்தா (ஐயப்ப சுவாமி) ஆவார்.
# தைக்காடு தர்ம சாஸ்தா கோயில், திருவனந்தபுரம்

## அமைவிடம்

இக்கோயில் திருவனந்தபுரம் சர்வதேச விமான நிலையத்திற்கு 8 கி.மீ, சென்ட்ரல் ரயில் நிலையம் மற்றும் பேருந்து நிலையத்திலிருந்து 1.5 கி.மீ. தொலைவில் உள்ளது. நாயர் சர்வீஸ் சொசைட்டியால் இக்கோயில் நிர்வகிக்கப்படுகிறது.
# தைக்காடு தர்ம சாஸ்தா கோயில், திருவனந்தபுரம்

## மூலவர்

இக்கோயிலின் மூலவர் ஐயப்ப சுவாமி எனப்படுகின்ற தர்ம சாஸ்தா ஆவார். தர்ம சாஸ்தா தென்னிந்தியாவில் மிகவும் மதிக்கப்படும் தெய்வமாக இருப்பினும் ஒப்பீட்டளவில் இந்தக் கோயில்கள் மிகக்குறைந்த எண்ணிக்கையிலேயே உள்ளன. மிகவும் புகழ்பெற்ற சபரிமலை ஐயப்ப சுவாமி கோயிலுக்கு இந்தியாவிலிருந்தும் வெளிநாட்டிலிருந்தும அதிக எண்ணிக்கையிலான பக்தர்கள் வருகின்றனர். தைக்காடு தர்ம சாஸ்தா கோயிலுக்கு தினமும் ஏராளமான பக்தர்கள் வந்து செல்கின்றனர்.
# தைக்காடு தர்ம சாஸ்தா கோயில், திருவனந்தபுரம்

## துணைத்தெய்வங்கள்

இக்கோயிலில் கணபதி, விஷ்ணு, சிவன், துர்க்காதேவி, அனுமன் சுவாமி, சுப்ரமணிய சுவாமி, நாகர், நவக்கிரகம் போன்ற துணைத்தெய்வங்கள் உள்ளன...
# தைக்காடு தர்ம சாஸ்தா கோயில், திருவனந்தபுரம்

## முக்கிய திருவிழாக்கள்

மண்டல மகரவிளக்கு இக்கோயிலின் முக்கிய திருவிழாவாகும். சிவராத்திரி, நவராத்திரி, தைப்பூசம், அஷ்டமி ரோகிணி, அனுமன் ஜெயந்தி போன்ற விழாக்களும் இங்கு கொண்டாடப்படுகின்றன.
# தைக்காடு தர்ம சாஸ்தா கோயில், திருவனந்தபுரம்

## காணிக்கை

இக்கோயில் காணிக்கை மற்றும் வழிபாட்டில் கணபதி ஹோமம், அர்ச்சனை, முழுக்காப்பு.புஷ்பாஞ்சலி, அரவணை பாயசம், பஞ்சாமிர்தம், பால்பாயாசம் ஆகியவை அடங்கும். இந்த கோவிலின் நீரஜனம் ஒரு முக்கிய பிரசாதமாகும். அனைத்து சனிக்கிழமைகளிலும் இதனைப் பெற அதிகமான பக்தர்கள் வருகின்றனர். ஏராளமான பக்தர்கள் இங்கு 'நவக்கிரக பூஜை' செய்கின்றனர்.
# தைக்காடு தர்ம சாஸ்தா கோயில், திருவனந்தபுரம்

## மேலும் பார்க்கவும்

- சாஸ்தாமங்கலம் மகாதேவர் கோவில்
# அய்யந்தோள் கார்த்யாயனி கோயில்

**அய்யந்தோள் கார்த்யாயனி கோயில்** இந்தியாவின் கேரளாவின் திருச்சூர் நகரத்தில் அய்யந்தோளில் அமைந்துள்ள ஒரு இந்துக் கோயிலாகும். மூலவர் பகவதி ஆவார்.
# அய்யந்தோள் கார்த்யாயனி கோயில்

## நிர்வாகம்

இக்கோயில் கொச்சி தேவசம் போர்டு கட்டுப்பாட்டில்உள்ளது. கேரளாவில் உள்ள 108 துர்க்கை கோயில்களில் இதுவும் ஒன்றாகும்.
# அய்யந்தோள் கார்த்யாயனி கோயில்

## திருவிழா

இக்கோயிலில் ஆண்டுதோறும் திருச்சூர் பூரம் சிறப்பாக நடைபெறும். செம்புக்காவு கோயிலில் உள்ள பகவதி அய்யந்தோள் கார்த்தியாயனி பகவதியின் தங்கையாகக் கருதப்படுகிறார்.
# கோரோட்-8

**கோரோட் - 8** (**CoRoT-8)** என்பது பருந்து(அக்விலா) விண்மீன் குழுவில் உள்ள ஒரு விண்மீனாகும் , இது நம்மிடமிருந்து சுமார் 1239 ஒளி ஆண்டுகள் தொலைவில் உள்ளது. குறைந்தது ஒரு கோள் விண்மீனைச் ற்றி வருகிறது.  
கோரோட்- 8 என்பது 0.88 சூரியப் பொருண்மையும் 0.77 சூரிய ஆரமும் கொண்ட ஒரு ஆரஞ்சு குறுமீன்க் ஆகும். வானியல் தரநிலைகளின்படி , சூரியனுடன் ஒப்பிடும்போது இது ஏற்கனவே ஒரு இளம் விண்மீனாகும். அதன் வயது சுமார் 3 பில்லியன் ஆண்டுகள் ஆகும். கோரோந்8 விண்மீன் கோரோட்T விண்வெளி தொலைநோக்கியின் நினைவாகப் பெயரிடப்பட்டது.  
2010 ஆம் ஆண்டில் , கோரோட் திட்டத்திற்குள் பணிபுரியும் வானியலாளர்கள் குழு இந்த அமைப்பில் கோரோட் - 8 பி கோளைக் கண்டுபிடித்ததாக அறிவித்தது. இது காரிக்கோள் பொருண்மையும் அதைப் போன்ற ஒரு சூடான வளிமப் பெருங்கோளாகும். இந்தக் கோள் சுமார் 0.06 வானியல் அலகு தொலைவிலும் . 6.21 நாட்கள் அலைவு நேரத்திலும் தாய் விண்மீனைச் சுற்றிவருகிறது.
# கோபாலசாமி பார்த்தசாரதி (இராஜதந்திரி)

**கோபாலசுவாமி பார்த்தசாரதி** (*Gopalaswami Parthasarathy*) (7 ஜூலை 1912 - 1 ஆகஸ்ட் 1995), பெரும்பாலும் ஜிபி என்று அழைக்கப்படும் இவர், ஆகஸ்ட் 1965 முதல் டிசம்பர் 1968 வரை ஐக்கிய நாடுகள் அவையின் நிரந்தரப் பிரதிநிதியாகப் பணியாற்றிய இந்தியப் பத்திரிகையாளர் ஆவார். மேலும், கல்வியாளராகவும் இராஜதந்திரியாகவும் இருந்தார்.  
காஷ்மீரின் திவான் பகதூராகவும், அரசியலமைப்பு சபையின் உறுப்பினராகவும், பிரதமர் ஜவகர்லால் நேருவின் முதல் அமைச்சரவையில் அமைச்சராகவும் , மதராஸ் பிரசிடென்சியில் ஒரு அரசு ஊழியராகவும் இருந்த என். கோபாலசாமி அய்யங்காரின் மகனாவார்.
# கோபாலசாமி பார்த்தசாரதி (இராஜதந்திரி)

## ஆரம்ப வாழ்க்கை மற்றும் கல்வி

பார்த்தசாரதி, கோபாலசாமி அய்யங்கார் மற்றும் கோமளம் ஆகியோரின் நான்கு குழந்தைகளில் இளையவர். இவர் சென்னையிலுள்ள பிஎஸ் உயர்நிலைப் பள்ளியில் படித்தார். பின்னர், சென்னை மாநிலக் கல்லூரியில் பயின்று 1932 இல் பொருளாதாரத்தில் இளங்கலை பட்டம் பெற்றார். பின்னர் ஆக்சுபோர்டில் உள்ள வதாம் கல்லூரிக்குச் சென்று 1934 இல் நவீன வரலாற்றில் முதுகலைப் பட்டம் பெற்றார்
# கோபாலசாமி பார்த்தசாரதி (இராஜதந்திரி)

## விளையாட்டு வீரர்

இவர் ஒரு திறமையான விளையாட்டு வீரர். மேலும் ஒரு துடுப்பாட்ட வீரராக பல ஆண்டுகளாக ரஞ்சிக் கோப்பைப் போட்டிகளில் பங்கேறுள்ளார். ஓய்வுக்குப் பிறகு இவர் மாநில துடுப்பாட்ட அணியின் தேர்வாளராகப் பணியாற்றினார். மேலும், தமிழ்நாடு துடுப்பாட்டச் சங்கத்தின் வளர்ச்சியில் ஈடுபட்டார். இவர் ஒரு சிறந்த வளைதடிப் பந்தாட்ட வீரராகவும் இருந்தா. இவரது கல்லூரி நாட்களில் கல்லூரி நிலை டென்னிசிலும் விளையாடினார். ஆக்சுபோர்டில் படிக்கும்போது, இவர் துடுப்பாட்டம் மற்றும் வளைதடி பந்தாட்டம் இரண்டிலும் விளையாடினார்.
# கோபாலசாமி பார்த்தசாரதி (இராஜதந்திரி)

## பத்திரிகையாளர்

இவர் ஒரு புகழ்பெற்ற பத்திரிகையாளர். 1936 இல் சட்டப் பட்டம் தேர்வில் தேர்ச்சி பெற்ற பிறகு, தி டைம்ஸ் பத்திரிக்கையில் பின்னர், இந்தியா திரும்பினார். சர்வதேச விவகாரங்களில் செய்தித்தாள் செய்திகளை விரிவுபடுத்தத் தொடங்கிய நேரத்தில் தி இந்துவின் தலையங்க ஊழியராக தனது பத்திரிகை வாழ்க்கையைத் தொடங்கினார். 1949 இல், இலண்டனில் உள்ள பிரஸ் டிரஸ்ட் ஆஃப் இந்தியாவின் முதல் பிரதிநிதியாக நியமிக்கப்பட்டார். 1952 இல் இவர் 1954 வரை பிரஸ் டிரஸ்ட் ஆஃப் இந்தியாவின் தலைமை ஆசிரியரானார். 1980 ஆம் ஆண்டில், இந்திய அரசாங்கம் ஊடக நிறுவனங்களை மறுசீரமைத்தல், கொள்கைகளை உருவாக்குதல் மற்றும் கலாச்சார அடையாளத்தை மேம்படுத்துவதற்கும் தேசிய ஒருங்கிணைப்பை மேம்படுத்துவதற்கும் புதுமையான நிகழ்ச்சிகளை ஊக்குவிப்பதற்கும் 14 உறுப்பினர்களைக் கொண்ட ஒரு ஆலோசனைக் குழுவை அமைத்தது. இந்தக் குழுவின் தலைவராக நியமிக்கப்பட்டார். இவரது இராஜதந்திர வாழ்க்கையின் உச்சத்தில் இருந்தபோதும் பத்திரிகையுடனான இவரது உறவுகள் வலுப்பெற்று இவரது வாழ்நாள் முழுவதும் தொடர்ந்தன.
# கோபாலசாமி பார்த்தசாரதி (இராஜதந்திரி)

## இராஜதந்திர வாழ்க்கை

பார்த்தசாரதி 1954 இல் ஜவகர்லால் நேருவால் அரசியல் உலகில் களமிறங்கினார். நேரு இராஜதந்திரத்தில் இவரது திறமைகளை அங்கீகரித்தார். மேலும், இந்திய-சீனா விவகாரத்தில் இவரது உதவியைக் கோரினார். இவர் பிரஸ் டிரஸ்ட் ஆஃப் இந்தியாவிலிருந்து வெளியேறி 3 ஆண்டுகளுக்கு இந்தோசீனா விவகாரங்களில் கவனம் செலுத்தினார். இந்தியாவின் வெளிவிவகாரங்களில் குறிப்பிடத்தக்க பங்கைக் கொண்டிருந்தார். முதலில் கம்போடியாவிலும் பின்னர் வியட்நாமிலும் ஜெனீவா உடன்படிக்கைகளை கண்காணிக்க அமைக்கப்பட்ட சர்வதேச கட்டுப்பாட்டு ஆணையத்தின் தலைமை ஆணையராக பணியாற்றினார். ஒரு புகழ்பெற்ற இராஜதந்திரியாக இவருடைய வாழ்க்கை ஆறு தசாப்தங்களாக நீடித்தது. குறிப்பாக போரினால் பாதிக்கப்பட்ட கம்போடியா மற்றும் வியட்நாமில் சவாலான அரசியல் பணிகளை உள்ளடக்கியது. ஜனவரி 1957 இல் இந்தோனேசியாவில் இந்திய தூதராகப் பணியில் சேர்ந்தார். அதைத் தொடர்ந்து 1958 இல் சீனா மற்றும் மங்கோலியாவிற்கான இந்திய தூதராக பெய்ஜிங்கில் 3 ஆண்டுகளுக்கு நியமிக்கப்பட்டார். 1962 இல் பாக்கித்தானுக்கான உயர் ஆணையராக நியமிக்கப்பட்டார் செப்டம்பர் 1965 இல், 1969 வரை ஐக்கிய நாடுகள் அவைக்கான இந்தியாவின் நிரந்தர தூதராக நியமிக்கப்பட்டார். நியூயார்க்கில் இவர் பணிபுரிந்த போது, 1966 இல் ஐக்கிய நாடுகளின் பங்களிப்புகளுக்கான குழுவின் தலைவராக பணியாற்றினார். இது பத்து உறுப்பினர்களைக் கொண்ட குழு உறுப்பினர்களிடையே ஐ.நா. செலவினங்களை பங்கீடு செய்வது மற்றும் அவர்களின் மதிப்பீடுகளின் அளவு குறித்து பொதுச் சபைக்கு ஆலோசனை வழங்கியது. 1967 மற்றும் 1968 ஆம் ஆண்டுகளில் ஐக்கிய நாடுகளின் பாதுகாப்பு அவையில் இந்தியாவின் நிரந்தர பிரதிநிதியாக பணியாற்றினார். 1967 இல் பாதுகாப்பு அவையின் தலைவராகவும், செப்டம்பர் முதல் டிசம்பர் 1968 வரை உரோடீசியா மீதான பாதுகாப்பு அவை தடைகள் குழுவின் தலைவராகவும் இருந்தார். 1969 இல் இந்தியாவுக்குத் திரும்பிய பிறகும், 1970 முதல் 1979 வரை ஐக்கிய நாடுகளின் பயிற்சி மற்றும் ஆராய்ச்சி நிறுவனத்தின் அறங்காவலராகவும், பின்னர் நிர்வாகக் குழுவில் தேர்ந்தெடுக்கப்பட்ட உறுப்பினராகவும் ஐக்கிய நாடுகள் அவையில் தொடர்ந்து ஈடுபட்டார். 1972 முதல் 1976 வரை நான்கு ஆண்டுகள் ஐக்கிய நாடுகள் கல்வி, அறிவியல், பண்பாட்டு நிறுவனத்தின் நிர்வாகக் குழுவில் தேர்ந்தெடுக்கப்பட்ட உறுப்பினராக இருந்தார். கல்வி, கலாச்சாரம் மற்றும் அறிவியலுக்கான இந்திய-அமெரிக்க துணை ஆணையம் மற்றும் சமூக அறிவியலுக்கான இந்தோ-சோவியத் கூட்டு ஆணையத்தின் தலைவராக, அவர் கல்வி, அறிவியல், கலாச்சாரம், ஊடகம் மற்றும் தகவல் தொடர்பு திட்டங்களுக்கு கணிசமான பங்களிப்பை வழங்கினார். இசுடாக்ஹோம் சர்வதேச அமைதி ஆராய்ச்சி நிறுவனத்தின் அறிவியல் அவையின் உறுப்பினராகவும் பணியாற்றினார்.
# கோபாலசாமி பார்த்தசாரதி (இராஜதந்திரி)

## இறப்பு

1995 ஆகஸ்ட் 1 அன்று தனது 83வது வயதில் புது தில்லியில் காலமானார்
# இரத்னபாலன் (சகமான வம்சம்)

**இரத்னபாலன்** (*Ratnapala*) ( ஆட்சி சுமார் 1119–1132 கி.பி ) நாதுல்லா சகமான வம்சத்தைச் சேர்ந்த ஒரு இந்திய மன்னர். இவர் நாதுல்லாவைச் சுற்றியுள்ள பகுதியை (இன்றைய இராசத்தானில் உள்ள நாதோல்) ஆட்சி செய்தார். தனது தந்தையின் மரணத்திற்குப் பிறகு சகமான மன்னராக ஆன தனது மாமா ஆஷாஜாவிடமிருந்து அரியணையைக் கைப்பற்றினார்.
# இரத்னபாலன் (சகமான வம்சம்)

## ஆட்சி

இரத்னபாலன், சகமான அரசன் பிருத்விபாலனின் மகன். இவர் பிருத்விபாலனின் மரணத்திற்குப் பிறகு பிறந்திருக்கலாம் அல்லது மரணத்தின் போது இவருக்கு சிறுவயதாக இருந்திருக்கலாம். இதன் காரணமாக, பிருத்விபானுக்குப் பிறகு அவரது சகோதரர்கள் ஜோஜல்லதேவன் மற்றும் ஆஷாராஜா ஆகியோர் சிலகாலம் ஆட்சி செய்தனர். ஆஷாராஜா குறைந்தபட்சம் கி.பி.1115 வரை நாதுல்லாவின் அரியணையைக் கட்டுப்படுத்தினார். அவரது உறவினர் ஒருவர் மண்டோரைக் கைப்பற்றியதாகவும், ஆஷாராஜா அதை மீண்டும் கைப்பற்றியதாகவும் ஒரு கல்வெட்டு கூறுகிறது. இந்த உறவினர் ஒருவேளை இரத்னபாலனாக இருக்கலாம்.  
கிபி 1119 வாக்கில், இரத்னபாலன் சகமான அரசராக ( மகாராஜாதிராஜா ) ஆனதாக செவாரி கல்வெட்டு மூலம் சான்றளிக்கப்பட்டுள்ளது. இரத்னபாலன் பலவந்தமாக ஆஷாராஜாவை வெளியேற்றினார். இதன் காரணமாக ஆஷாராஜா போட்டியாளரான சோலாங்கிய மன்னன் செயசிம்ம சித்தராசனுடன் இணைந்தார்.  
இரத்னபாலனின் கி.பி.1119 செவாரி கல்வெட்டு, கும்தா குர்ச்சா ( பாலி மாவட்டத்தில் உள்ள நவீன கோண்டோக்) பிராமணர்களுக்கு தானம் வழங்கப்பட்டதை பதிவு செய்கிறது. மற்றொரு கல்வெட்டு இவர் ரியாசகுடபா கிராமத்தை திரிபுருசதேவன் கோயிலுக்கு வழங்கியதை பதிவு செய்கிறது.  
இரத்னபாலவிற்குப் பின் இவரது மகன் இராயபாலன் ஆட்சிக்கு வந்தார்.
# எக்கடதேவனகோட்டே சட்டமன்றத் தொகுதி

## சட்டமன்ற உறுப்பினர்கள்

| தேர்தல் | சட்டமன்ற உறுப்பினர் | கட்சி |
| --- | --- | --- |
| 1962 | ஆர். பீரண்ணா | சுதந்திராக் கட்சி |
| 1967 | இந்திய தேசிய காங்கிரசு |  |
| 1972 | நிறுவன காங்கிரசு |  |
| 1978 | சுசீலா சளுவராஜூ | இந்திரா காங்கிரஸ் |
| 1983 | ஹெச். பி. சளுவய்யா | ஜனதா பக்ஷா கட்சி |
| 1985 | எம். சிவண்ணா | இந்திய தேசிய காங்கிரசு |
| 1989 | எம். பி. வெங்கடேஷ் | ஜனதா கட்சி (ஜெ. பி.) |
| 1994 | என். நாகராஜூ | ஜனதா தளம் |
| 1999 | எம். சிவண்ணா | இந்திய தேசிய காங்கிரசு |
| 2004 | எம். பி. வெங்கடேஷ் | மதச்சார்பற்ற ஜனதா தளம் |
| 2008 | சிக்கண்ணா | இந்திய தேசிய காங்கிரசு |
| 2013 | சி. சிக்கமாது**குறிப்பு** |  |
# செயபாலன்

**செயபாலன்** (*Jaya Pala*) (1075-1100) காமரூப இராச்சியத்தின் காமரூப பால வம்சத்தின் (900-1100) ஆட்சியாளர் ஆவார்.  
பிரம்ம பால வம்சத்தின் உறுப்பினரான செயபாலன் 11 ஆம் நூற்றாண்டின் இறுதியில் காமரூபத்தை ஆட்சி செய்தார். இவர், கோயில் கட்டியதையும், தோட்டம் அமைத்ததையும், குளம் தோண்டியதையும் சிலின்பூர் கல்வெட்டில் குறிப்பிடப்பட்டுள்ளது. துலாபாரம் பரிசளிப்பு விழாவையொட்டி, காமரூப மன்னன் செயபாலனிடமிருந்து 900 பொற்காசுகளையும் நிலச் சொத்துக்களையும் பரிசாகப் பெற்றுக் கொள்ள பிரகாசன் என்ற பிராமணன் மறுத்துவிட்டான் என்று கல்வெட்டு கூறுகிறது.  
வங்காளக் கவிஞர் சந்தியாகர் நந்தி தனது இராமசரிதத்தில் காமரூப வெற்றிக்கு காரணம் கௌடாவின் பால மன்னன் இராமபாலன் (கி.பி. 1077-1133) என்பதை கவனத்தில் கொள்ள வேண்டும் என எழுதியுள்ளார்.
# தர்மபாலன்

**தர்மபாலன்** (*Dharma Pala*) (1035-1060) காமரூப இராச்சியத்தின் பால வம்சத்தின் (கி.பி.900-1100) ஆட்சியாளர் ஆவார். ஹர்ஷபாலனின் மகனான தர்மபாலன், கோனாமுக், சுபங்கரபதக மானியம், புஷ்பபாத்ரா என மூன்று செப்புத் தகடுகளை விட்டுச் சென்றான். முதல் மற்றும் இரண்டாவது பட்டயங்கள் ஒரே கவிஞரால் இயற்றப்பட்டன. ஏனெனில் அவை ஒரே மாதிரியான மொழியில் எழுதப்படட்டு, தர்மபாலனால் வெளியிடப்பட்டன கோனாமுக் சாசனம் இவரது ஆட்சியின் முதல் ஆண்டில் வெளியிடப்பட்டது.
# பரத்பூர்-சோன்கத் சட்டமன்றத் தொகுதி

**பரத்பூர்-சோன்கத் சட்டமன்றத் தொகுதி** *(Bharatpur-Sonhat Assembly constituency)* இந்தியாவின் சத்தீஸ்கர் மாநிலத்தின் 90 சட்டமன்றத் தொகுதிகளில் ஒன்றாகும்.பட்டியல் பழங்குடியினருக்கு ஒதுக்கப்பட்ட இத்தொகுதி கோரியா மாவட்டத்தில் அமைந்துள்ளது.
# பரத்பூர்-சோன்கத் சட்டமன்றத் தொகுதி

## சட்டமன்ற உறுப்பினர்கள்

| 2008 | பூல்சந்து சிங் | rowspan=2 | பாரதிய ஜனதா கட்சி</br> |
| --- | --- | --- | --- |
| 2013 | சம்பா தேவி பவ்லே |  |  |
| 2018 | குலாப் கம்ரோ | இந்திய தேசிய காங்கிரசு</br> |  |
| 2023 | ரேணுகா சிங் சருதா | பாரதிய ஜனதா கட்சி</br> | } |
# தர்மபாலன் (பேரரசர்)

**தர்மபாலன்** ( *Dharmapala* ) (கி.பி. 770-810களுக்கு இடையில் ஆட்சி செய்தார்) இந்திய துணைக் கண்டத்தில் வங்காளப் பகுதியின் பாலப் பேரரசின் இரண்டாவது ஆட்சியாளர் ஆவார். இவர் பால வம்சத்தை நிறுவிய முதலாம் கோபாலனின் மகனும் வாரிசும் ஆவார். இவர் பேரரசின் எல்லைகளை பெரிதும் விரிவுபடுத்தினார். மேலும் பாலர்களை வடக்கு மற்றும் கிழக்கு இந்தியாவில் ஆதிக்க சக்தியாக ஆக்கினார்.  
தர்மபாலன் நேரடியாக இன்றைய வங்காளம் மற்றும் பீகாரில் ஆட்சி செய்தார். மேலும் கன்னோசியிலும் தனது ஆட்சியாளரைக் கொண்டு ஆட்சியை நிறுவினார். வட இந்தியாவின் பல ஆட்சியாளர்கள் இவரது மேலாதிக்கத்தை ஒப்புக்கொண்டதாக பாலப்பதிவுகள் கூறுகின்றன. ஆனால் இந்த கூற்றுகள் மிகைப்படுத்தப்பட்டதாகத் தெரிகிறது. தர்மபாலன் குர்ஜரா-பிரதிஹாரர்களால் இரண்டு முறை தோற்கடிக்கப்பட்டார். ஆனால் ஒவ்வொரு முறையும் ராஷ்டிரகூடர்கள் பிரதிகாரர்களை தோற்கடித்தனர். வட இந்தியாவில் மட்டுமே பாலர்கள் ஆதிக்க சக்தியாக இருந்தனர். தர்மபாலனுக்குப் பிறகு இவரது மகன் தேவபாலன் பேரரசை மேலும் விரிவுபடுத்தினார்.
# தர்மபாலன் (பேரரசர்)

## ஆட்சி

பல்வேறு கல்வெட்டுகள் மற்றும் வரலாற்று பதிவுகளின் வெவ்வேறு விளக்கங்களின் அடிப்படையில், பல்வேறு வரலாற்றாசிரியர்கள் தர்மபாலாவின் ஆட்சியை கி.பி. 770 க்கும் 812க்கும் இடையே மதிப்பிடுகின்றனர்.
# இரிச்சி ரிச்சார்ட்சன்

**சர் ரிச்சார்ட் பெஞ்சமின் ரிச்சார்ட்சன்** (*Sir Richard Benjamin Richardson*, பிறப்பு: 12 சனவரி 1962) என்பவர் மேற்கிந்தியத் தீவுகளின் முன்னாள் பன்னாட்டுத் துடுப்பாட்ட வீரரும், மேற்கிந்தியத் தீவுகள் தேசியத் துடுப்பாட்ட அணியின் முன்னாள் தலைவரும் ஆவார். இவர் ஒரு சிறப்பான மட்டையாட்ட வீரரும், சிறந்த வேகப்பந்து வீச்சாளராகவும் திகழ்ந்தவர். 1992-இல், இவர் அவ்வாண்டின் விசுடன் சிறந்த துடுப்பாட்ட வீரர்களில் ஒருவராகப் பெயரிடப்பட்டார். ரிச்சர்ட்சன், வேகப்பந்து வீச்சாளர்களுக்கு எதிராக அணிந்திருந்த பரந்த விளிம்பு கொண்ட அரக்கு நிறத் தொப்பிக்காகப் பிரபலமானார், இருப்பினும் அவரது பிற்கால வாழ்க்கையில், அவர் தலைக்கவசம் அணியத் தொடங்கினார்.  
ரிச்சர்ட்சன், லீவர்டு தீவுகள் துடுப்பாட்ட அணிக்குத் தலைமை தாங்கினார், அத்துடன் யார்க்சயர் கவுண்டி, வடக்கு திரான்சுவால் துடுப்பாட்ட அணிகளுக்கும் தலைமைதாங்கி விளையாடினார். ரிச்சர்ட்சன் 2011 சனவரியில், மேற்கிந்திய தீவுகளின் மேலாளராக ஐந்தாண்டு காலத்திற்கு பொறுப்பேற்றார். அதன்பிறகு அவர் தொடர்ந்து பன்னாட்டுத் துடுப்பாட்ட அவை (ஐசிசி) போட்டிகளுக்கு ஆட்ட நடுவராகப் பணியாற்றுகிறார்.
# ம. வீ. வே. சத்தியநாராயண மூர்த்தி

**மதுகுமில்லி வீர வெங்கட சத்தியநாராயண மூர்த்தி** (*Mathukumilli Veera Venkata Satyanarayana Murthi*) (3 ஜூலை 1938 - 2 அக்டோபர் 2018) ஓர் இந்திய அரசியல்வாதியும், தொழிலதிபரும், ஆசிரியரும் ஆவார். காந்தி தொழில்நுட்பம் மற்றும் மேலாண்மை நிறுவனத்தை நிறுவியவர்.
# ம. வீ. வே. சத்தியநாராயண மூர்த்தி

## ஆரம்பகால வாழ்க்கை மற்றும் இறப்பு

மூர்த்தி 1938 ஆம் ஆண்டு ஜூலை 3 ஆம் தேதி ஐனவில்லி என்ற கிராமத்தில் பிறந்தார். ஆந்திரப் பல்கலைக்கழகத்தில் பொருளாதாரத்தில் முனைவர் பட்டம் பெற்றார்.
# ம. வீ. வே. சத்தியநாராயண மூர்த்தி

## தொழில்

இவர் ஒரு குளிர்பான நிறுவனத்தைக் கொண்டிருந்தார். காந்தி தொழில்நுட்பம் மற்றும் மேலாண்மை நிறுவனத்தை 1980 இல் நிறுவினார். 1983 இல், தெலுங்கு தேசம் கட்சியில் சேர்ந்தார். மேலும் 1987 முதல் 1989 வரை விசாகப்பட்டினம் நகர்ப்புற மேம்பாட்டு ஆணையத்திற்கு தலைமை தாங்கினார். பின்னர் மக்களவைத் தேர்தலில் போட்டியிட பதவியை விட்டு வெளியேறினார், ஆனால் தேர்தலில் தோல்வியடைந்தார். இவர் 1991 இல் விசாகப்பட்டினம் தொகுதியிலிருந்து இந்திய நாடாளுமன்றத்திற்குத் தேர்தெடுக்கபட்டார். 1996 இல் தனது பதவிக்காலம் முடிந்ததும் பதவி விலகினார். 1999 இல் மக்களவைக்கு மீண்டும் போட்டியிட்டு வெற்றி பெற்று 2004 வரை பணியாற்றினார். 2014 இல், மூர்த்தி ஆந்திரப் பிரதேச சட்ட மேலவைக்கு தேர்ந்தெடுக்கப்பட்டார்.  
இவர் சந்திரபாபு நாயுடு மற்றும் அவரது குடும்ப உறுப்பினர்களுக்கு நெருக்கமானவர் என கருதப்பட்டது. இவரது பேரன் சிறீபரத் மதுகுமில்லி, பாலகிருஷ்ணாவின் இளைய மகள் நந்தமுரி தேஜஸ்வினியை மணந்தார்.
# ம. வீ. வே. சத்தியநாராயண மூர்த்தி

## இறப்பு

அக்டோபர் 1, 2018 அன்று, அலாஸ்காவின் கான்ட்வெல் அருகே ஜார்ஜ் பார்க்ஸ் நெடுஞ்சாலையில் பயணித்தபோது வாகன மோதலில் இறந்தார்.
# அந்திக்காடு கார்த்யாயனி கோயில்

**அந்திக்காடு கார்த்யாயனி கோயில்** இந்தியாவின் கேரளாவின் திருச்சூர் மாவட்டத்தில் உள்ள அந்திகாடு என்னுமிடத்தில் அமைந்துள்ள ஒரு பகவதி கோயிலாகும். இக்கோயில் ஒரு இந்துக் கோயிலாகும். இக்கோயில் கொச்சி தேவசம் போர்டு கட்டுப்பாட்டில் உள்ளது. கேரளாவில் உள்ள 108 துர்க்கை கோயில்களில் இதுவும் ஒன்று.
# பட்டம் சிறீராமமூர்த்தி

**பட்டம் சிறீராமமூர்த்தி** ( *Bhattam Srirama Murthy*) (12 மே 1926 - 6 ஜூலை 2015) ஆந்திரப் பிரதேச சட்டப் பேரவை மற்றும் இந்திய நாடாளுமன்றத்தின் மக்களவை உறுப்பினராக இருந்த ஒரு இந்திய அரசியல்வாதி ஆவார்.
# பட்டம் சிறீராமமூர்த்தி

## அரசியல்

இந்திய தேசிய காங்கிரசு கட்சியில் சுமார் 16 ஆண்டுகள் உறுப்பினராக இருந்தார். 1945-46 இல் விஜயநகரம் நகர மாணவர் காங்கிரசின் பொதுச் செயலாளராகவும், 1946-47 ஆம் ஆண்டு மகாராஜா கல்லூரி மாணவர் சங்கத்தின் தலைவராகவும் இருந்தார். இவர் 1955 இல் இந்திய சோசலிச கட்சி மற்றும் மாநில சோசலிசட் கட்சியின் இணைச் செயலாளராக இருந்தார். 1957 இல் அதே கட்சியின் பொதுச் செயலாளராக ஆனார்.  
1962 ஆம் ஆண்டு விஜயநகரம் தொகுதியிலிருந்தும், 1972 மற்றும் 1978 ஆம் ஆண்டுகளில் பரவாடா தொகுதியிலிருந்தும் ஆந்திரப் பிரதேச சட்டப் பேரவைக்கு தேர்ந்தெடுக்கப்பட்டார். ஆந்திரப் பிரதேச அரசில் அமைச்சராக இருந்தார். 1972 இல் கல்வி மற்றும் கலாச்சார விவகாரங்கள், 1974-78 க்கு இடையில் சமூக நலன் மற்றும் 1981 இல் கலாச்சார விவகாரங்கள் ஆகிய துறைகளை வகித்தார்.  
பின்னர் தெலுங்கு தேசம் கட்சியில் சேர்ந்து 1984 இல் விசாகப்பட்டினம் மக்களவைத் தொகுயில் வெற்றி பெற்று 8வது மக்களவைக்கு உறுப்பினராகத் தேர்ந்தெடுக்கப்பட்டார்.  
ஹங்கேரியில் நடைபெற்ற உலக அமைதி அவையின் மாநாட்டில் கலந்து கொண்டுள்ளார்.
# பட்டம் சிறீராமமூர்த்தி

## இலக்கியப்பணி

இவர் 1947-48 "ஜெய பாரத்" இதழின் துணை ஆசிரியராகவும், 1969 இல் "பிரஜாரதம்" , "ஆந்திர ஜனதா" ஆகிய தெலுங்கு நாளிதழ்களின் ஆசிரியராகவும் இருந்தார். தெலுங்கு மொழியில் நான்கு புத்தகங்களை எழுதியுள்ளார். 6 தசாப்தங்களாக நீடித்த அரசியல் வாழ்க்கையை உள்ளடக்கிய தனது வாழ்க்கை வரலாற்றை "சுவேச்ச பாரதம்" என்ற தலைப்பில் எழுதி 2009 இல் வெளியிட்டார்
# பட்டம் சிறீராமமூர்த்தி

## சொந்த வாழ்க்கை

1926 மே 12 அன்று விஜயநகரம் மாவட்டத்தில் உள்ள தர்மாவரம் கிராமத்தில் சன்னய்யாவின் மகனாகப் பிறந்தார். இவர் சத்தியவதி என்பவரை மணந்தார். இவர்களுக்கு 1 மகனும் 2 மகள்களும் இருந்தனர்.
# பட்டம் சிறீராமமூர்த்தி

## இறப்பு

நீண்ட நாள் உடல்நலக்குறைவு காரணமாக விசாகப்பட்டினத்தில் உள்ள தனியார் மருத்துவமனையில் 6 ஜூலை 2015 அன்று இறந்தார்.
# ஆவணங்கட்டில்களரி விஷ்ணுமாயா கோயில்

**ஆவணங்கட்டில்களரி விஷ்ணுமாயா கோயில்** என்றழைக்கப்படுகின்ற மாற்றாக **ஆவணங்காட் சாத்தன் கோயில்** என்பது இந்தியாவின் கேரள மாநிலம், திருச்சூர் மாவட்டம், பெரிங்கோட்டுகராவில் உள்ள ஒரு இந்துக் கோயிலாகும் . இந்தக் கோயில் விஷ்ணுமாயா கடவுளுக்கு அர்ப்பணிக்கப்பட்டுள்ள கோயிலாகும். விஷ்ணுமாயா, சாத்தன் என்ற பெயரிலும் அறியப்படுகிறார்.  
இக்கோயில் கேரளாவில் உள்ள, குறிப்பாக மலபாரில் உள்ள, அனைத்து விஷ்ணுமயக் கோயில்களின் தலைமைக் கோயிலாக அமைந்துள்ளது. . இக்கோயில் "மூலஸ்தானம்" என்றும் அழைக்கிறது. கோவிலின் மூலவர் உக்கிர கோலத்தில், கிழக்கு நோக்கி உள்ளார். அவருக்கு இரு கைகளும் பிற குணநலன்களும் உண்டு. ஒரு கையில் குருவடி எனப்படுகின்ற மந்திரக்கோலும், மற்றொரு கையில் அம்ருத கும்பம் எனப்படுகின்ற மந்திர பானையும் உள்ளது. தண்ணீர் எருமை மீது சவாரி செய்யும் நிலையில் உள்ளார். மந்திர சக்திக்காக இந்த மூலவர் பெயர் பெற்றுள்ளார்.  
இக்கோயிலைச் சுற்றி ஆமணக்கு தாவரம் இருப்பதால் இக்கோயில் இப்பெயரைப் பெற்றது. மலையாளத்தில் ரிசினஸ் செடியை "ஆவணகு" என்றும், காடு என்றால் "காடு" என்றும் அழைப்பர். அவ்வகையில் இக்கோயில் இப்பெயரைப் பெற்றது. களரி என்றால் கேரளத்திற்கான பாரம்பரிய தற்காப்பு கலை பயிற்சி அல்லது கற்பிக்கும் இடம் ஆகும். இந்தக் கோயில் பெரும்பாலும் விஷ்ணுமாயா மற்றும் அவரது 389 சகோதரர்களின் மூல வடிவமாக கருதப்படுகிறது. கடவுள் தனது 399 சகோதரர்களுடன் பிறந்தபோது, சிவ பூதங்களுக்கும் (சிவனின் படை) பிருக ராட்சஸுக்கும் இடையே நடந்த போரில் 10 சகோதரர்கள் தம் உயிரை தியாகம் செய்தனர். போரின் போது பத்து சகோதரர்கள் பிரம்மாஸ்திரத்தை உட்கொண்டு, ராக்ஷஸ் பிரிகாவைக் கொல்ல சிவ பூதங்களுக்கு உதவினர்.  
கேரளா மாநிலத்தில் நடுவில் உள்ள இக்கோயில் தமிழ் பேசுபவர்களால் "விஷ்ணுமய சாத்தன் கோயில்" என்று அழைக்கப்படுகிறது. சாஸ்தாவிலிருந்து வருவதே சாத்தன் என்ற பெயர் ஆகும்.
# ஆவணங்கட்டில்களரி விஷ்ணுமாயா கோயில்

## வரலாறு

பழங்காலத்தில் இக்கோயில் ஒரு சிறிய கோயிலாக இருந்ததாகவும், விஷ்ணுமாயாவின் மூர்த்தியை தனது களரி ஒன்றின் அருகே கேலுன்னி பணிக்கர் நிறுவியதாகவும் கேரள மக்கள் நம்புகின்றனர். கடவுளின் நேரடிப் பார்வையில் பூஜைகள் நடத்தப்படுவதாகக் கூறப்படுகிறது. கோயிலுக்கு அருகில் ஒரு மாமரம் உள்ளது. அருகில் உள்ள சிறிய பாறையான "வள்ளியச்சன் கொட்டில்" என்பது இந்த மூலவருக்கு சக்தியைத் தருவதாக நம்பப்படுகிறது.  
இக்கோயிலில் அனைத்து மதத்தினரும் செல்ல அனுமதி உண்டு. இக்கோயில்சபரிமலை ஐயப்பன் கோயிலுடன் மிகவும் தொடர்புடையதாகும். சபரிமலை தவிர மற்ற அனைத்து கோயில்களும் பெண்களை கோவிலில் அனுமதிக்கின்றனர். ஆராட்டுப்புழா பூரம் திருவிழா<nowiki/>க் காலத்தில், தெய்வம் கோயிலுக்குச் சென்று விஷ்ணுமாயாவை சந்திப்பதால், இது "பூரம் புறப்பாடு" என்று அழைக்கப்படுகிறது.
# ஆவணங்கட்டில்களரி விஷ்ணுமாயா கோயில்

## கோயில் அமைப்பு

நெல் வயல் சூழ்ந்த வளாகத்தில் சுமார் பத்து ஏக்கர் நிலத்தின் நடுவில் இக் கோயில் அமைந்துள்ளது. "மணிமண்டபம்" அல்லது "மூலவர் கருவறை" கிழக்கு நோக்கி உள்ளது. சிறிய பகவதி சன்னதியின் கிழக்குப் பக்கத்தில் இரண்டு சர்ப்பக்காவு உள்ளது.. மேற்குப் பகுதியில் உள்ள கோயில் குளம், கிணறு ஆகப் பயன்படுகிறது. இங்கு குளிப்பதற்கு அனுமதி இல்லை.
# ஆவணங்கட்டில்களரி விஷ்ணுமாயா கோயில்

## திருவிழாக்கள்

"வெள்ளட்டுமஹோல்சம்" திருவிழா, கும்பம் மாதம் தொடங்கி பத்து நாட்கள் திருவிழாவாகும். இது பொதுவாக பிப்ரவரி மற்றும் மார்ச் மாதங்களுக்கு இடையில் நடைபெறுகிறது. 'எழுநல்லது' சடங்குடன் இவ்விழாவின் முக்கிய அம்சமாகும். இந்த சடங்கில் பங்கேற்க "திரா மணர்" உறுப்பினர்கள் அனுமதிக்கப்படுகிறார்கள். இது விஷ்ணுமாயா கடவுளையும் அவரது அசுரர்களையும் திருப்திப்படுத்துவதாகும். கர்கிடாகம், விருட்சிக மலையாள மாதங்களுக்கு நாள்களுக்கு முன்பாக (பிப்ரவரி மார்ச்) காலாம்பட்டு விழாவும் இங்கு கொண்டாடப்படுகிறது.
# உமா கஜபதி ராஜு

**உமா கஜபதி ராஜு** (*Uma Gajapathi Raju*) ஓர் இந்திய அரசியல்வாதியும், இந்திய நாடாளுமன்றத்தின் முன்னாள் உறுப்பினரும் ஆவார். இவர் நவம்பர் 17, 1953 அன்று கேரளாவின் பாலக்காட்டில் பிறந்தார். சென்னைப் பல்கலைக்கழகத்தில் பட்டம் பெற்றுள்ளார்.
# உமா கஜபதி ராஜு

## அரசியல்

இவர் சமூக சேவகராகவும் இருந்தார். இந்திய தேசிய காங்கிரசு கட்சிய்ன் ஆந்திரப் பிரதேசத்தின் இணைச் செயலாளராக ஓராண்டு காலம் இருந்தார். உமாவின் கணவரான ஆனந்த கஜபதி ராஜு ஆந்திராவில் என். டி. ராமராவ் அமைச்சரவையில் அமைச்சராக இருந்தார். ஆனால் 1989 ஆம் ஆண்டில், அதே ஆண்டு மக்களவைத் தேர்தலில் உமா வெற்றிகரமாக போட்டியிடுவதற்கு முன்பு காங்கிரசில் சேர அவர் தெலுங்கு தேசம் கட்சியிலிருந்து வெளியேறினார். உமா ஒன்பதாவது மக்களவைக்கு, 1989 இல், விசாகப்பட்டினம் மக்களவைத் தொதியிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். 1990 இல் தகவல் மற்றும் ஒளிபரப்பு அமைச்சகத்தின் ஆலோசனைக் குழுவின் உறுப்பினராக இருந்தார். 1991 மக்களவைத் தேர்தலில், இவர் விசாகப்பட்டினத்தில் தெலுங்கு தேசம் கட்சி வேட்பாளரிடம் தோற்றுப் போனார்.
# உமா கஜபதி ராஜு

## குடும்பம்

இவர் 18 ஆகஸ்ட் 1971 இல் பூசபதி ஆனந்த் கஜபதி ராஜு என்பவரை மணந்தார். இவர்களுக்கு 2 மகள்கள் இருந்தனர். தம்பதியினர் 1989 இல் விவாகரத்து செய்தனர். பின்னர் உமா 1991 இல் திரைப்படத் தயாரிப்பாளர் ரமேஷ் சர்மாவை மணந்தார். ஆனந்த் கணபதி ராஜு 2016 இல் இறந்தார். இவரது மகள், சஞ்சைதா கஜபதி ராஜு, 2018 இல் பாரதிய ஜனதா கட்சியின் புதுதில்லி பிரிவின் செய்தித் தொடர்பாளராக நியமிக்கப்பட்டார். மேலும், சிம்மாசலம் கோவில் அறக்கட்டளை மற்றும் மான்சாஸ் கல்வி நிறுவனங்கள் (2020-21) ஆகியவற்றின் முன்னாள் தலைவராகவும் இருந்தார்.
# சிரவரம்பத்துகாவு பகவதி கோயில்

**சிரவரம்பத்து காவு கோயில்** இந்தியாவில் கேரளாவின் உள்ள பகவதி அம்மன் கோயில் ஆகும். இக்கோயில் அருவாயி, பழஞ்சி நகரம் குன்னம்குளம் நகருக்கு அருகில் உள்ளது.
# சிரவரம்பத்துகாவு பகவதி கோயில்

## திருவிழா

இக்கோயிலில் ஆண்டு விழா கும்பத்தின் இரண்டாவது ஞாயிற்றுக்கிழமை (பிப்ரவரி) கொண்டாடப்படுகிறது. இந்தத் திருவிழா நடத்தும் பொறுப்பினை 35க்கும் மேற்பட்ட குழுக்கள் ஏற்றுக்கொண்டுள்ளன. இவ்விழாவில் 75க்கும் மேற்பட்ட யானைகள் பங்கேற்கின்றன.
# கரணம் பலராம் கிருஷ்ணமூர்த்தி

**கரணம் பலராம் கிருஷ்ணமூர்த்தி** (*Karanam Balaram Krishna Murthy*), (பிறப்பு 31 அக்டோபர் 1946) ஆந்திரப் பிரதேச மாநிலத்தச் சேர்ந்த இந்திய அரசியல்வாதியாவார். பிரகாசம் மாவட்டத்திலுள்ள திம்மசமுத்திரம் கிராமத்தில் பிறந்தார். இவர் 6 மார்ச் 2017 அன்று சட்ட மேலவைக்குத் தேர்ந்தெடுக்கப்பட்டார். 2019 பொதுத் தேர்தலில் சீராலா தொகுதியிலிருந்து 17,912 வாக்குகள் அதிகம் பெற்று சட்டமன்ற உறுப்பினராகவும் வெற்றி பெற்றார்.  
இந்திய தேசிய காங்கிரசு கட்சியில் நீண்டகாலமாக இருந்தார். 1977 ஆம் ஆண்டு காங்கிரசில் ஏற்பட்ட பிளவுக்குப் பிறகு அப்பகுதியில் சுற்றுப்பயணம் மேற்கொண்ட கட்சியின் தலைவர் இந்திரா காந்தியை தாக்குதலில் இருந்து காப்பாற்றியதற்காக அறியப்பட்டார். இவர், 1978 தேர்தலில் வேட்பாளராக அட்டாங்கி தொகுதியில் போட்டியிட்டார்.
# கரணம் பலராம் கிருஷ்ணமூர்த்தி

## விகித்த பதவிகள்

- 1978–83, 1985–94 & 2004–09, 2019–தற்போது வரை – உறுப்பினர், ஆந்திரப் பிரதேச சட்டப் பேரவை (5 முறை)
- 1999 – பதின்மூன்றாவது மக்களவைக்குத் தேர்ந்தெடுக்கப்பட்டார் 2009 தேர்தலில் அட்டாங்கியில் போட்டியிட மறுக்கப்பட்டது. ஜூலை 9, 2019 அன்று, 2019 சட்டமன்றத் தேர்தலில் இவரது வெற்றியை தகுதி நீக்கம் செய்யக் கோரி அமஞ்சி கிருஷ்ண மோகன் உயர் நீதிமன்றத்தில் மனு தாக்கல் செய்தார். தேர்தல் பிரமாணப் பத்திரத்தில் கரணம் பலராம் தனது தனிப்பட்ட வாழ்க்கை குறித்து பொய்யான தகவல்களை தெரிவித்துள்ளார் என்றும் அமஞ்சி குற்றம் சாட்டியுள்ளார்.
# கரணம் பலராம் கிருஷ்ணமூர்த்தி

## இதனையும் காண்க

- பதின்மூன்றாவது மக்களவை
- பிரகாசம் மாவட்டம்
- ஒங்கோல்
# கானாடிகாவு விஷ்ணுமாயா குட்டிச்சாத்தன் சுவாமி கோயில்

**கானாடிகாவு விஷ்ணுமாயா குட்டிச்சாத்தன் சுவாமி கோயில்** இந்தியாவின் கேரளா மாநிலத்தில் உள்ள ஒரு பழமையானதும், புனிதமானதுமான விஷ்ணுமாயா கோயிலாகும். இக்கோயில் கலாச்சார தலைநகரான திருச்சூருக்கு தென்மேற்கே 20 கி.மீ.தொலைவில் பெரிங்கோட்டுகரா என்னுமிடத்தில் அமைந்துள்ளது.  
கோயிலின் மூலவர் விஷ்ணுமாயா மற்றும் 390 குட்டிச்சாத்தன்கள் ஆவர். ஆன்மிக குருவும் மடாதிபதியுமான பிரம்மஸ்ரீ விஷ்ணுபாரதீய ஸ்வாமி கானடிகாவு கோயிலின் முதன்மைப் பூசாரி ஆவார். இக்கோயில் தியர் சமூகத்தினரின் குலதெய்வக் கோயிலாகக்கருதப்படுகிறது. விஷ்ணுமாயா தியர்கள் வழிபட்ட தெய்வங்களில் ஒன்றாகும்.
# கானாடிகாவு விஷ்ணுமாயா குட்டிச்சாத்தன் சுவாமி கோயில்

## துணைத்தெய்வங்கள்

இக்கோயிலில் பத்ரகாளி, புவனேஸ்வரி, குக்ஷிகல்பம், 390 குட்டிச்சாத்தான்கள், நாகராஜா, நாகயக்ஷி மற்றும் பிரம்மராட்சஸ் உள்ளிட்ட துணைத்தெய்வங்கள் உள்ளன.
# கானாடிகாவு விஷ்ணுமாயா குட்டிச்சாத்தன் சுவாமி கோயில்

## வரலாறு

புராணத்தின் படி, கூனமுத்தப்பன் என்ற முனிவர், மனிதகுலத்தின் நல்வாழ்வுக்காகவும், இறைவன் அருளைப் பெறவும் கடும் தவம் புரிந்தார். தேவி விரைவில் அவர் முன் தோன்றினாள். பரமேஸ்வரரின் மகனான சாத்தன் சுவாமியை மகிழ்விக்கவும், ஆட்கொள்ளவும் உதவுகின்ற மந்திரத்தை தனக்குத் தருமாறு கூனமுத்தப்பன் தேவியிடம் வேண்டினார். தவத்தில் மகிழ்ந்த தேவி, சாத்தனிடம் மூல மந்திரத்தையும், தினமும் அவனை வழிபட தியான மந்திரத்தையும் சொன்னாள். பின்னர் அவர் இமயமலைக்குச் சென்று கடுமையான தவம் செய்தார். விஷ்ணுமாயா குட்டிச்சாத்தன் சுவாமி அவர் முன் தோன்றினார், அவர் தெய்வத்துடன் பேரிங்கோட்டுக்கரைக்குத் திரும்பினார். பேரிங்கோட்டுக்கரையை அடைந்த பிறகு, தற்போது கனடி குடும்பம் இருக்கின்ற இடத்தில் விஷ்ணுமாயா சாத்தன் சுவாமியை நிறுவினார்.
# கானாடிகாவு விஷ்ணுமாயா குட்டிச்சாத்தன் சுவாமி கோயில்

## திருவிழாக்கள்

கேரளா, குறிப்பாக திருச்சூர் திருவிழாக்களின் பூமியாகக் கருதப்படுகிறது. பல சமயத்தைச் சேர்ந்தவர்கள் இணக்கமாக வாழ்ந்து வருவதோடு, ஆண்டு முழுவதும் முழு மனதுடன் பண்டிகைகளைக் கொண்டாடிவருகின்றனர். அவ்வகையில் கானடிக்காவு விழாவிற்காக பெயர் பெற்றதாகும். திருவெல்லட்டு விழா தொட்டாம்பட்டு விழா ஆகியவையும் இங்கு நடைபெறுகின்ற பிற விழாக்களாகும்.
# கருவத்தூர் ஸ்ரீராமசுவாமி கோயில்

**கருவத்தூர் ஸ்ரீராமசுவாமி கோயில்** இந்தியாவின் கேரள மாநிலத்தில் திருச்சூர் மாவட்டத்தில் வேலூர் ஊராட்சியில் குருமால்தேசத்தில் உள்ள ஒரு இந்துக் கோயிலாகும். இக்கோயில் குருமால் ஸ்ரீ பகவதி கோயிலுக்கு அருகில் உள்ளது. இரண்டு கோயில்களும் கொச்சி தேவஸ்வம் வாரியத்தின் கீழ் செயல்படுகின்றன. கருவத்தூர் கோயில், இக்கோயில் மரு மரக்கால் போராட்டம் நடந்த வெங்கிலச்சேரி மணிமலர்காவு கோயிலில் இருந்து சுமார் 3 கி.மீ தொலைவில் உள்ளது, கும்ப பரணி - குதிரை வேளை இங்கு சிறப்பாகக் கொண்டாடப்படுகிறது. குருரம்மா கோயில் கிருஷ்ணரின் கதையுடன் தொடர்புடையதாகும். கருவத்தூர் கோயிலில் தற்போது திருப்பணி நடைபெற்று வருகிறது.
# கருவத்தூர் ஸ்ரீராமசுவாமி கோயில்

## வரலாறு

இக்கோயிலின் சரியான வரலாறு இன்னும் அறியப்படவில்லை. எனினும்இது ஆயிரம் ஆண்டுகளுக்கு மேல் பழமையானது என்று நம்பப்படுகிறது. ஆரம்பத்தில் ஆழ்வாஞ்சேரி மனையின் உரிமையில் இருந்த இக்கோயில் பின்னர் கீரலூர் தேசத்தின் அவனபரம்பு மனையிடம் ஒப்படைக்கப்பட்டது.
# கருவத்தூர் ஸ்ரீராமசுவாமி கோயில்

## புராணம்

இந்து புராணங்களின்படி, விஷ்ணுவின் ஏழாவது அவதாரமாக ராமர் கருதப்படுகிறார். அசுர சக்திகளைக் கொன்று தர்மத்தை மீட்டெடுக்கும் எண்ணத்துடன் விஷ்ணு ராமராக அவதாரம் எடுத்ததாக இந்துக்கள் நம்புகிறார்கள். அந்த வகையில் வால்மீகி முனிவரின் ராமாயணம் மூலமாக ராமரின் கதை உலகப் புகழ் பெற்றது. இக்கோயில் கோயில் அசுர சக்திகளை வென்று அரியணை ஏறிய ராமருக்காக அர்ப்பணிக்கப்பட்ட கோயிலாகும்.
# கருவத்தூர் ஸ்ரீராமசுவாமி கோயில்

## கோயில் அமைப்பு

இக்கோயில் செவ்வக வடிவில் குவிமாடத்துடன் ஓடு வேயப்பட்ட கூரையுடன் அமைந்துள்ளது. இங்கு காணப்படுகின்ற சிற்பக் கலையானது முழுக்க முழுக்க கேரளாவில் உள்ளதாகும். கோயிலின் கருவறை கிழக்கு நோக்கி உள்ளது. படிகள் கருவறையிலிருந்து நேராக கிழக்கு நோக்கி உள்ளன. கருவறைக்கு முன், ஒரு நமஸ்கார மண்டபம், மற்றும் கருவறையைச் சுற்றி ஒரு பிரதக்ஷிண வழி (பாதை) ஆகியவை உள்ளன. கருவறையைச் சுற்றி கணபதி, ஐயப்பன் சிலைகள் உள்ளன. இந்திரன் முதல் ஈசானா, சப்தமாதர்கள், அஷ்டதிக்பாலகர்களின் பலிக்கல்கள் சுற்றிலும் காணப்படுகின்றன.
# கருவத்தூர் ஸ்ரீராமசுவாமி கோயில்

## படத்தொகுப்பு

<>  
</>
# பதூரி நாகபூசணம்

**பதூரி நாகபூசணம்** (*Pathuri Nagabhushanam*) (பிறப்பு 1 ஜூலை 1963) ஓர் இந்திய அரசியல்வாதியும், சமூக சேவரும் ஆவார். குண்டூர் மாவட்ட ஜில்லா பரிசத்தின் முன்னாள் தலைவராகவும் இருந்தார். இவர் சுதா ராணி என்பவரை மணந்தார்.
# பதூரி நாகபூசணம்

## அரசியல்

இவர், தெலுங்கு தேசம் கட்சியில் இணைந்து தனது அரசியல் வாழ்க்கையைத் தொடங்கினார். 4 அக்டோபர் 2019 அன்று பாரதிய ஜனதா கட்சியில் சேர்ந்தார். தற்போது ஆந்திர மாநில பாரதிய ஜனதா கட்சியின் செயலாளராக பணியாற்றி வருகிறார்.
# பதூரி நாகபூசணம்

## சமூகப் பணிகள்

20 வருடங்களாக சமூகப் பணிகளை செய்து வருகிறார். இவர் தனது தொகுதியில் பல சுகாதார முகாம்களை அமைத்து மாணவர்களுக்கு இலவச மருத்துவ பரிசோதனை மற்றும் சிகிச்சை உதவித்தொகை உள்ளிட்டவற்றை வழங்கியுள்ளார்.